PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
Návrh nariadenia vlády Slovenskej republiky, ktorým sa ustanovujú zraniteľní odberatelia elektriny a zraniteľní odberatelia plynu (ďalej len „návrh nariadenia vlády“).

2. Základné ciele právnej úpravy:
Cieľom návrhu nariadenia vlády je ustanoviť odberateľov elektriny alebo odberateľov plynu, ktorí sú zraniteľnými odberateľmi, na základe kritérií spotreby, spôsobu využitia elektriny 
alebo plynu, predmetu činnosti, ktorú vykonávajú, alebo na základe sociálnych, ekonomických, demografických alebo iných obdobných dôvodov. Predkladaný materiál je vypracovaný 
na základe § 95 ods. 4 zákona č. 251/2012 Z. z. o energetike a o zmene a doplnení niektorých zákonov v znení zákona č. 116/2026 Z. z.

3. Zhodnotenie súčasného stavu:
Vzhľadom na to, že kategória zraniteľných odberateľov je primárne ustanovená na účely cenovej regulácie a je potrebné, aby bolo možné reagovať na aktuálnu situáciu na trhu 
s energiami, navrhuje sa ustanoviť okruh zraniteľných odberateľov nariadením vlády. 

4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, prostredníctvom právneho a informačného portálu Slov-Lex. Lehota na vyjadrenie je 
5 pracovných dní od zverejnenia.


Kontaktné údaje:
Ministerstvo hospodárstva Slovenskej republiky
sekcia energetiky
Mlynské nivy 44/a 
827 15 Bratislava 29
email: daniel.vitoslavsky@mhsr.sk 


5. Predpokladaný termín začatia pripomienkového konania:
júl 2026 

